POVEȘTI DIN SPORT
911, operator 347. Care e urgența?
Oamenii ăștia sunt nebuni.
Ne urmăresc. Ne hărțuiesc.
Cum vă numiți?
Michael Barisone.
B-A-R-I-S-O-N-E.
- Am fost împușcată în inimă! - Bine.
Westmill Drive nr. 411.
411...
Un fost sportiv olimpic e acuzat de dublă tentativă de crimă.
A rănit grav alt călăreț
care locuia și se antrena acolo.
E război și vom rezolva problema acum.
Suntem asediați.
Poliția spune că a găsit o femeie cu plăgi împușcate
și pe fostul sportiv olimpic Michael Barisone.
Michael Barisone poate fi condamnat la 60 de ani.
Avocații săi vor să-l declare instabil psihic.
O strategie rară.
Spune că Lauren a folosit rețelele sociale să-l facă să cedeze.
Sunt clienții fermei noastre.
Situația e din ce în ce mai gravă.
Ne temem pentru viețile noastre.
Lauren Kanarek l-a împins pe Michael până a cedat.
Rețelele sociale pot fi o armă?
Ce i-a făcut Lauren Kanarek a fost oribil!
Nu-și amintește ce s-a întâmplat în acele momente.
Nu pot să cred că poți împușca un om și să nu-ți amintești.
La proces, a descris o imagine.
Se preface. Asistăm la un teatru.
Nu există tulburări de memorie care apar când comiți o crimă.
Când a deschis seiful și a luat arma,
știa exact ce voia să facă.
Îmi iau viața înapoi.
Pierd mult sânge.
- Bine. - Washington Township!
Bine, Westmill, nr. 411, Washington Township. Da?
- Sunt... - Bine. Doamnă, unde...
ÎMPUȘCĂTURI LA HAWTHORNE HILL
PE 17 AUGUST 2019 O FEMEIE A FOST ÎMPUȘCATĂ LA O FERMĂ DIN NEW JERSEY.
UN ACT VIOLENT CARE A ȘOCAT LUMEA DRESAJULUI SPORTIV.
PĂRȚILE RĂMÂN IMPLICATE
ȘI ÎNCĂ MAI CAUTĂ ÎMPĂCARE.
La aproximativ patru sau cinci ani, majoritatea oamenilor știu
dacă le plac sau nu caii.
Eu am știut exact de la vârsta aceea.
Iubesc caii.
Symphony!
Am șase cai.
Fiecare are personalitatea sa, complet diferită.
Evie, vino aici!
Când intri în grajduri, așteaptă mereu să te vadă.
Ești băiatul meu bun?
Chiar și cineva care nu s-a apropiat de un cal...
Să vină la mine.
O să îi arăt o adevărată minune.
O să-i arăt de ce sunt speciali caii.
Când Dumnezeu a creat calul,
i-a spus minunatei creaturi:
„Te-am făcut ca pe nimeni altul.”
Sunt animale de poveste.
Ca dintr-un basm.
Caii sunt animale minunate.
Au fost alături de oameni
nici nu știm câte mii de ani.
Iubitorii de cai înțeleg
că un cal nu este doar ceva ce vezi pe proprietatea altcuiva, mâncând iarbă.
Iubitoarea de cai e o femeie căreia-i plac caii?
- Da, energia... - Îi place să călărească?
Bună!
Sunt peste opt milioane de cai în America
și de două ori mai mulți călăreți.
Tata mă întreba mereu
dacă nu mă plictisesc să stau toată ziua pe cal.
Ce?
E cel mai frumos lucru din lume să călărești.
Așa, hai!
Se pare că merge.
Sunt genul de persoană pe care ceilalți o iubesc imediat.
Știi de la început că mă placi.
Dar alții
consideră că am o personalitate prea puternică.
„De ce e atât de înfumurată?”
Mereu mă fac înfumurată.
Eu nu sunt deloc înfumurată.
Muncesc foarte mult.
Mă ocup eu, mulțumesc.
- O faci tu? - Stai!
Ruleaz-o mai strâns.
Să fie mai strânsă decât de obicei.
Trebuie să verific ce ai făcut.
Ce?
O să verific ce ai făcut.
Dacă investești suficient timp, devii din ce în ce mai bun.
Și dacă ai răbdare în sportul ăsta,
vor veni oamenii potriviți să te ajute.
Martie 2018.
Antrenorul meu de pe atunci mi-a spus:
„O să fac un curs cu Michael Barisone.”
Invitații speciali Safir și Michael Barisone.
L-am căutat pe Google
și am văzut că a fost în echipa olimpică din 2008.
Nu spun că vreau să merg la Olimpiadă.
Pe mine mă interesa călătoria.
Voiam să-mi călăresc caii în fiecare zi
și să învăț cât pot
de la cineva care știe mai multe.
Am început să călăresc de mic.
N-am fost deloc bun la salturi.
M-am reorientat spre dresaj pentru că mă pricepeam.
Numele vine din cuvântul francez pentru antrenament.
E frumusețea în mișcare.
Doamne pe cai... Și bărbați.
Și are o istorie îndelungată.
Dresajul se bazează pe călăria pe câmpul de luptă,
unde caii se mișcau lateral, înainte și înapoi.
Ascultau toate comenzile călărețului.
Cauți această poziție a capului,
poziția corpului.
Totul trebuie să fie armonios și ritmic.
Iar calul trebuie să învețe asta.
De fapt, noi învățăm calul să ne accepte ajutorul,
picioarele, mâinile...
Calul trebuie să reacționeze și să-și accepte călărețul.
E o treabă foarte grea.
Le cerem cailor să se folosească la maximum de abilitățile lor gimnastice.
Dar trebuie să facă asta ca un dansator.
Cu multă ușurință.
Jocurile Olimpice sunt foarte interesante, mai ales când e vorba de echitație.
Sunt 25 de Jocuri Olimpice într-un secol. Patru oameni într-o echipă de dresaj.
Asta înseamnă că sunt cel mult 100 de oameni într-un secol
care-și reprezintă țara la Olimpiadă, la dresaj.
...doi, unu, aprindere.
Cam tot atâția oameni câți au plecat în spațiu.
Eu mă consider un concurent decent.
Dar sunt un antrenor excelent de cai.
E corect și rezonabil față de cal
și poate înțelege ce-i cer să facă?
Majoritatea profesioniștilor, inclusiv eu,
câștigăm prin mai multe metode.
Pregătim călăreți și cai la ferma noastră.
Cineva îmi aduce un cal.
Eu țin calul în grajdurile mele.
Unii nu-și călăresc caii. Doar eu.
Alții vor lecții de la mine sau de la angajații mei.
Asta înseamnă contactul.
Dacă nu te ascultă, vei simți dinainte. Înțelegi?
I-am predat un seminar uneia dintre cele mai bune eleve
la începutul lui 2018.
Mi-a spus că va sta toată luna martie
și că o să-și aducă o elevă cu ea, timp de o lună.
Se numea Lauren Kanarek.
M-a sunat Lauren Kanarek și mi-a spus că știe cine sunt.
Știa de succesele mele.
Voia să se antreneze cu mine și se simțea onorată.
„Să te antrenezi cu cei mai buni.
Trebuie să fii în cele mai bune locuri, cu cei mai buni antrenori.
„Ai tot ce-ți trebuie pentru Olimpiadă.
Ai cai minunați.
Ești ambițioasă, hotărâtă...”
Vorbea foarte frumos.
La finalul conversației,
l-am întrebat unde mă înscriu.
Hawthorne Hill era sanctuarul meu.
Era locul meu plin de liniște.
Era într-o vale superbă, la o oră de New York.
Ai fi zis că ești undeva în Tennessee. Era idilic.
Și am construit o mare parte cu mâinile mele.
Am pus sudoare, sânge și suflet.
Era construită aproape ca un campus.
Eu supravegheam pregătirile.
Dacă mă angajezi, vin cu echipa. Cu Justin Hardin, mâna mea dreaptă.
Cu Mary Haskins Grey.
Era călăreț de dresaj și prietena mea pe atunci.
Locuiam acolo.
Mary Haskins Gray stătea cu mine cam tot timpul.
Iar Lauren stătea în apartament cu iubitul ei, Rob.
Tatăl ei era foarte implicat.
Mi-a spus să-i trimit lui facturile.
Lauren avea doi cai pe care Michael urma să-i pregătească.
Michael i-a spus că are un loc liber.
Era frumos mobilat, iar Lauren putea sta acolo.
M-am bucurat că stă acolo
și că face șapte minute până la grajduri, la aceeași adresă.
Am fost de acord.
Avea unde sta, avea doi cai la dresaj.
Toți erau mulțumiți.
Lasă-te pe spate.
Să nu lase capul în jos. Ridică-l!
Minunată schimbare! Încă o dată!
E un nivel de încredere care trebuie să existe
între dresor și cal.
Eu și Michael aveam asta.
Strânge picioarele și lasă-te pe spate. Ridică-i nasul!
Uau! Aleluia!
- Aleluia! - Josie, uite cum merge Lauren!
Am văzut că rezolvă rapid problemele.
Bun. Mâinile împreună. Păstrează contactul!
Bun! Mergi înainte înspre...
Chiar făcea ce a promis că va face.
Mă făcea să fiu mai bună.
Dar am aflat în curând că toată lumea de acolo
avea o obsesie, aproape ca un cult,
că tipul ăsta mă va duce la Olimpiadă.
Spunea că Olimpiada nu e un țel, Olimpiada e un vis.
Și că e visul tuturor celor de aici.
Am zis că mă bucur pentru ei.
Ei au un vis. Eu am un vis... Toată lumea are un vis.
Asta e o imagine de autoritate.
Mă uit la tine. Poziția și atitudinea ta îmi arată că tu deții controlul.
Asta înseamnă autoritate.
La dresaj sunt necesare trei lucruri pentru a câștiga.
E nevoie de un antrenor bun, de un călăreț bun,
și de un cal bun.
Și, pe lângă toate astea,
e nevoie de mulți bani.
Nu degeaba i se spune sportul regilor.
Participarea la concursuri în Europa e necesară pentru toți concurenții.
Transportul dus-întors e 25.000 de dolari pentru un concurs.
Și asta nu include îngrijitorul, echipamentul și taxa de participare.
Apoi te întorci aici. Dacă ai remorca ta,
ai mai dat încă 125.000 pe una decentă.
Și potcoave la fiecare patru săptămâni.
Încă 500 sau 700 de dolari.
Noi spunem că e un cal ieftin.
- Cât? - 50.000.
Costul e uimitor.
Jay-T e un cal pe care l-am cumpărat în 2006.
Era într-o formă incredibilă.
Îl dețineam împreună cu fosta soție.
Și am făcut o înțelegere.
Eu urma să călăresc calul, să concurez cu el
și apoi să-l vând.
JJ!
Bună, băiatul meu bun!
E normal pentru noi, antrenorii de dresaj,
să lăsăm un călăreț mai puțin priceput pe un cal mai priceput,
din când în când.
Îl urci pe cal, ca să simtă.
Să simtă cum ar trebui să fie viitorul și încotro se îndreaptă.
Justin Hardin a făcut asta cu Jay-T.
A urcat-o pe cal.
Justin a spus că au un cal și că ei cred că o să-mi placă.
Mi-a spus să încerc.
Mi-a spus că nu-l călărește oricine, pentru că e puțin cam dificil.
Când am încălecat,
mi-au spus: „Fii atentă. O să fie bine.”
Am încălecat. Era extraordinar.
Am simțit o bulă de energie
care se ridica pe sub mine.
Mi-am spus că acest cal va fi al meu într-o zi.
Băiatul meu bun.
În comparație cu caii ei...
Caii ei erau Toyota Corolla.
Jay-T era un Corvette.
Am lăsat-o să conducă un Corvette o dată.
Din păcate, bulgărele s-a pornit la vale.
Viraj strâns! Traversează ringul!
La două zile după aceea,
Lauren a postat online clipuri cu ea călărind calul meu.
JJ! Jay-T!
Rob, pari mic pe lângă el.
Apoi, în iulie 2018,
Lauren Kanarek s-a înscris la concursuri cu calul meu.
A închiriat un Corvette decapotabil de la Hertz
și a decis că e al ei pe viață.
De fapt, îmi confiscase calul pentru scopurile ei.
Și a fost un dezastru.
JAY-T ÎNREGISTRARE PE VIAȚĂ
Îi scădea valoarea. N-o puteam lăsa.
Le-am spus că nu poate participa.
M-au atacat la grajduri.
Au țipat la mine.
Eram îngrozit.
Eu sunt un laș. Nu m-am bătut niciodată.
În același timp, mă amenințau,
tatăl îmi trimitea mesaje.
„Te bag în faliment. Te târăsc prin tribunale. O să te distrug.”
Deja vedeam facturile avocaților.
Am divorțat. Încă mai aveam facturi.
Eram panicat. Nu voiam să fiu bătut sau să fi dat în judecată.
Am capitulat.
Am fost amenințat, împins,
am fost șantajat să-mi vând calul pentru 50 de cenți la dolar.
Hărțuirea pentru un cal
e cea mai mare tâmpenie pe care am auzit-o.
Bine? Punct!
Mergeam la un concurs pentru care Michael mă pregătise.
Rob mi-a spus că Jay-T fusese dat jos din remorcă.
Michael a zis că nu poate merge. Așa că am fugit imediat la birou.
L-am întrebat pe Michael: „Ce e cu Jay-T? De ce nu e în remorcă?”
Era panicat. Speriat...
Nu-l mai văzusem așa.
Mi-a spus că Jay-T nu poate merge.
Trebuia să vândă rapid calul.
L-am întrebat de ce.
„Din cauza divorțului.”
M-am oferit să-l cumpăr.
Voiam să-l ajut.
Brusc, s-a calmat.
BUNĂ, JON. SĂ TERMINĂM RAPID CU JT.
A acceptat cecul. Calul era al meu. Se rezolvase.
LAUREN OFERĂ 20.000 $ PE JT.
Bună!
Bravo, Jay!
- Adu-l! I-ai pus chinga? - Da.
- Ai strâns-o? - Da.
Stai! Doamne, Rob!
- Ce? - Stai! Uite ce s-a întâmplat!
- Stai! - Ușor!
- Te trag... - Dă-i drumul!
Ce am spus? Lasă frâiele. Ușor, băiete.
Rob?
- Da. - Vreau un bici.
Vezi pe masă.
Nu văd nimic. Vreau un bici acum!
Ușor! E foarte speriat.
- Concentrează-te și mai încearcă! - E nasol.
Nu am vorbit despre nivelul ei. O să-l compar cu baseballul.
Eu am jucat pentru o echipă de World Series.
Mary Haskins Grey și Justin Hardin
au jucat într-o echipă din liga Triplu-A,
gata să facă pasul în liga mare, ca începători.
Înțelegi?
Lauren Kanarek e...
din liga mică pentru copii de nouă ani.
Bună schimbare. A fost cam târziu. Încă o dată.
Rob, acum! Înțelegi?
- Ce? Mai încet! - E 18:30.
Ușor, băiete. Rob, mă asculți?
- Rob? - Da.
- Mă asculți? - Sunt într-o discuție.
Ce nepoliticos! Te întreb! Știi ce? Lasă.
Nu mai ai de ales.
Eu pregătesc olimpici, nu călăreți de nivel doi.
În acea perioadă, Mary Haskins i-a ținut lecții lui Lauren.
Mary Haskins, după părerea mea, era cea mai mare proastă.
Nu știa nimic despre călărie.
La un moment dat, am început să primesc mesaje de la Lauren
că angajații nu-și făceau bine treaba
și că erau încurajați să nu și-o facă de iubita lui Michael, Mary Haskins.
În aprilie m-am dus să discut cu Rob și cu Lauren
și cu iubita lui Michael, Mary Haskins.
Lauren țipa despre ceea ce nu făcea lumea.
Mary Haskins i-a spus: „Nici nu vii să călărești!
Nu spune ce nu fac alții. Trebuie să muncești!”
Cele două au început să țipe.
Jonathan și Goodwin încercau să o țină.
Eu încercam s-o țin pe Mary Haskins.
La acea întâlnire, Mary Haskins a spus: „Trebuie să plecați.”
Michael i-a spus lui Mary Haskins: „Taci dracului! Am o înțelegere cu ei!”
„Taci dracului!” Nu i-am spus în viața mea asta unei femei.
Îi permitea iubitei lui să scape nepedepsită.
În loc să-i spună prietenei lui să tacă.
În tot timpul ăsta, Michael încerca să fie împăciuitor.
În cele din urmă, a fost prins la mijloc.
Rose, pe stânga. Te doare spatele?
Clipește o dată pentru da și de două ori pentru nu.
Bine, ne întoarcem.
L-am cunoscut pe Michael în 2018.
Fiica mea s-a înscris la un curs de călărie.
Iubitorii de cai sunt ciudați.
E normal să ai clienți dificili.
Da, se lipește.
Avem tendința să-i ignorăm,
pentru că așa e afacerea asta.
Pe Lauren am cunoscut-o la un concurs de la parcul hipic New Jersey.
Bravo! Da, ești o fată bună.
Imediat ce am cunoscut-o,
am știut că e ceva în neregulă.
Rob, ce naiba s-a întâmplat aici?
Rob, nu cred că am folosit căpăstrul ăsta.
Rob?
Rob, mă auzi?
Energia ei era atât de frenetică, de maniacală,
că m-a luat o migrenă și a trebuit să plec de lângă ea.
Era atât de turbulentă și de...
Te lăsau nervii. Era oribil!
LCANAREK CONECTARE
SUN TZU: ARTA RĂZBOIULUI, SEC. 6 ÎHR: ORDINEA OPERAȚIUNILOR: EVITĂ RĂZBOIUL.
DACĂ RĂZBOIUL NU POATE FI EVITAT,
LUPTĂTORUL CÂȘTIGĂTOR TREBUIE MAI ÎNTÂI SĂ CÂȘTIGE
ȘI APOI SĂ MEARGĂ LA RĂZBOI.
POSTEAZĂ
La Hawthorne Hill era multă tensiune între Lauren și Mary Haskins.
Lauren lătra ordine și insista să se întâmple ceva.
Era agitație mare.
BESTIA... N-A VĂZUT ÎNCĂ BESTIA ADORMITĂ DIN MINE...
Eram prietene pe Facebook,
așa că vedeam tot ce posta.
E TIMPUL, PROBABIL, SĂ MERGEM LA RĂZBOI.
ORICINE LOVEȘTE O BESTIE ADORMITĂ, O VA TREZI PÂNĂ LA URMĂ
Nu poți refuza toți clienții dificili.
Dar când lucrurile încep să depășească limita
dintre dificil și periculos...
Multe foloseau imagini din șah.
„Regele a fost capturat și ucis.”
„Regina trebuie sacrificată pentru a proteja castelul.”
„Castelul se prăbușește.”
Cine are timpul sau energia să gândească în felul ăsta?
În comunitatea de dresaj,
oamenii vedeau aceste postări și erau îngroziți de ele.
Eu scriam toate acele lucruri
ca să-și dea el seama
că problema era că se lăsa condus de iubită.
Nu mă mai lăsa să intru în grajduri.
Numele meu apare pe antet.
La mine vin doamne drăguțe,
oameni în vârstă și copii.
Fiica Larei avea 16 ani și stătea acolo.
Eu răspundeam pentru ea.
Mă îngrijora foarte tare situația de la Hawthorne Hill.
SUNT CURAJOASĂ, SUNT LOVITĂ.
SUNT CINE TREBUIE SĂ FIU. AȘA SUNT EU.
ATENȚIE, SOSESC!
Între cele două era multă ostilitate.
Nu e ușor să trebuiască să alegi între o clientă importantă și iubita ta.
Dar Michael trebuia să aleagă sau să găsească o soluție.
Nu va merge.
Nu poți scrie pe internet lucruri urâte despre noi.
A venit și a început să țipe la mine.
Cine te crezi?
Voi fi un nimeni în sportul ăsta. Va da un telefon.
Cariera mea va fi terminată.
El venise să-mi arate cine este conducătorul acestui sport.
Cine conduce grajdurile?
Cine este șeful? Cine sunt oamenii puternici?
Și ce pot face ei?
În lumea cailor,
reputația e esențială pentru succesul tău.
Reputația se câștigă. Nu ți se dă.
Toată viața ta se învârte în jurul unui singur lucru.
Dacă el spune: „Îți distrug cariera cu un telefon”,
nu iei așa ceva în derâdere.
Pentru că prietenii lui Michael au puterea să mă respingă
sau să mă interzică.
Viața mea, mijloacele mele de trai, și cariera mea în călărie
erau în pericol.
Mă gândeam că mai bine mă omoară.
Nu te gândești că vrei să mori,
dar te gândești: „Termină odată și omoară-mă!”
REȚINERE. ÎNCĂ PUȚIN.
Lauren Kanarek a devenit foarte ciudată și foarte instabilă.
La 2:45, 3:00 dimineața,
era cățărată în copacii din spatele grajdurilor
și punea postări criptice pe social media.
Lauren nu a intrat în ofensivă.
A intrat în defensivă. Posta pe Facebook: „Iată ce se întâmplă.”
Michael are mulți prieteni influenți,
mulți foști olimpici.
Lauren avea doar Facebook ca să spună ce se întâmplă.
Posta mesaje publice.
IULIE 2019 CU O LUNĂ ÎNAINTE DE INCIDENT
911, operatorul 361. Care e adresa?
Am făcut ce trebuia să fac.
Ce am fost învățați de mici. Cheamă autoritățile.
Am nevoie de un polițist care să le bage mințile în cap
și să nu ne mai amenințe.
Suntem oameni cumsecade.
- Bine. - Lucrurile sunt groaznice.
O amenințare pentru societate.
Dacă am nevoie de un ordin de restricție, îl voi lua.
E război și vom rezolva asta chiar acum.
M-am săturat de oamenii ăștia. Vreau să plece.
E o dispută civilă.
Folosește polițiștii ca pe o armă, deși ei nu pot face nimic.
I-au spus să nu-i mai sune.
„Nu te putem ajuta pentru o dispută civilă.”
Lauren era la grajduri și a auzit șoapte.
Voiau să pună să fie bătuți sau așa ceva.
Era îngrijorată.
Am vorbit cu Lauren și i-am spus să încerce să-l înregistreze.
MICHAEL BARISONE ȘI MARY HASKINS GRAY
Mary Haskins. Polițistul nu vrea să se bage.
Zice că e o chestiune civilă. E o chestiune civilă.
De asta spun că trebuie să suni în continuare.
Trebuie să le forțezi mâna.
- E un joc vechi. - Îi trebuie o lecție.
Am făcut asta gândindu-ne că se va comite o infracțiune.
Și dacă aveam dreptate,
voiam să avem dovezi
că puneau la cale acea infracțiune.
AUGUST 2019 O SĂPTĂMÂNĂ ÎNAINTE DE INCIDENT
Voi rezolva problema.
Să-i interzică să vină aici!
Singurii care o pot interzice pe viață
sunt SafeSport. Atât!
- Da. - Și ei le dau...
MĂ HĂRȚUIEȘTE UN OM DE 1,92 M. ÎNCEP SĂ MĂ TEM.
E FOARTE COMPLICAT. NU ȘTIU CE POT SPUNE AICI...
DAR SE PARE CĂ SAFESPORT A FOST CREAT PENTRU ASTA.
Nu poți să suni la poliție și să spui:
„Unii mă amenință că mă dau afară din sportul pe care îl iubesc. Arestați-i!”
Nu e asta treaba lor.
Treaba SafeSports e să se asigure
că oamenilor care au o asemenea putere, nu li se permite să facă așa ceva.
E o mare problemă în sportul ecvestru.
Mulți antrenori au fost suspendați pe viață de SafeSport.
Cea mai mare teamă a lui Michael era că nu va mai putea concura.
RAPORTAȚI O ÎNGRIJORARE
Am sunat și l-am raportat la SafeSport.
M-am plâns de bullying, de hărțuire și de abuz de putere.
La momentul respectiv, persoana mă tot întreba:
„Sunt minori acolo? Unde locuiesc? Ce fac?”
Am auzit camioneta venind și oprind în fața grajdurilor.
Lauren Kanarek era la telefon și se plimba.
„Voi face tot ce-mi stă în putere
să distrug tot ce iubește Mary Haskins sau ce e important pentru ea!”
Mary Haskins avea doi copii mici.
Îi tratam ca pe copiii mei.
A spus că nu vrea să-și țină copiii în preajma lor.
MICHAEL BARISONE ȘI MARY HASKINS GRAY
Dacă se întâmplă ceva...
- Știi ceva? - Deja vorbești...
Ai spus de mai multe ori că vrei să pleci.
Nu te părăsesc, Michael.
Nu te părăsesc.
Purtam niște discuții.
Și primeam mesaje batjocoritoare, de parcă știa ce vorbiserăm.
Lauren mi-a spus:
„Acum știi că minunata doamnă nu te va părăsi.”
I-am spus lui Mary că sunt sigur că a pus microfoane,
dar nu știam cum.
Cum ne auzea?
„A infectat un telefon? Al lui Justin? Nu vorbi la telefon!”
„Vrea să afle ce fac? De ce trebuie să faci asta?”
Începi să crezi că pereții au urechi și că întunericul are ochi.
Am găsit o postare
și mi-am dat seama
că Lauren Kanarek mă va anunța ce pune la cale.
Trebuie să spună cuiva ce a făcut
sau ce urmează să facă.
Și ea spunea...
Vezi tot felul de meme-uri despre fericire și despre o zi frumoasă.
Apoi a zis:
„Dar, spre deosebire de ce spune dl Rogers,
nu e mereu o zi frumoasă în cartier.”
„Uneori, vecinii sunt întunecați,
și folosesc dispozitive secrete de înregistrare,
cu care, într-o zi, îți vor distruge viața.”
CU PATRU ZILE ÎNAINTE DE INCIDENT
Am primit mesaje aseară...
Se pare că îmi înregistrează conversațiile,
în clădirea în care stăm ascunși, ca niște ostatici.
A chemat din nou poliția.
Nu arată bine. Suntem asediați.
Că îl urmărim, că-l agresăm... Ne-ai văzut?
Dacă vin aici, nu știu ce să fac.
- Au fost implicate sau menționate arme? - Nu.
A chemat poliția pentru hărțuire.
Eu nici nu eram la grajduri.
Am decis că trebuie să filmez.
Asta fac acum.
Stai aici! Nu pleca.
Domnule, nu vorbiți cu ei.
Vorbeam cu prietena mea.
Ruth Cox îmi era clientă și prietenă.
Cumpărase doi cai împreună cu Mary Haskins.
Ruth Cox a venit din Carolina de Nord în noaptea de 2 august.
Am întrebat-o pe Ruth dacă și-a adus arma.
Știam că are mereu la ea un pistol de 9 mm.
Mi-a spus că da.
I-am spus să-l ducă în seif. Nu era în siguranță.
Polițistul a zis să nu lăsăm nimic în mașini.
L-a adus,
am mers în biroul meu și l-am pus în seif.
Conflictul creștea și începea să scape de sub control.
Eu sunam la federație, la poliție, la avocați...
Îi rugam să controleze situația.
Scăpase de sub control.
În noaptea de 2 spre 3 august
era printre copacii de lângă grajduri. Acum știm că era costumată în ninja.
Eu eram panicat.
Nu știam ce se va întâmpla.
O să omoare un om? O să dea foc grajdurilor?
Ce va urma?
Sunt nebuni. Ne urmăresc.
Ne hărțuiesc.
- Aseară a postat pe Facebook. - Stați!
M-ați sunat din cauza unei postări pe Facebook?
A fost aseară.
„Toți ar trebui să se teamă.
Nu răspund pentru ce vor face celelalte personalități ale mele
când sunt amenințate.”
E o nebunie!
Am familie.
Încercam să fac totul cum trebuie.
Totul!
Strigam după ajutor.
Ne temem pentru viețile noastre.
Veniți și faceți ceva!
Asta face un cetățean responsabil.
Și mi-au spus să mă duc dracului.
E a treia oară. Și nu mă ajutați deloc!
Îmi trăiam viața în comunitatea pe care am creat-o eu.
Oameni veneau și plecau. Aveam petreceri de Crăciun, de Ziua Recunoștinței.
Puneam lemne pe foc și mă uitam cum labradorul doarme lângă el.
Puteam să-mi sparg singur lemnele.
Era idilic.
Apoi au venit vagabonzii ăștia!
I-am numit teroriști. Asta au făcut. Un 11 septembrie în miniatură.
Îmi iau viața înapoi.
29 AUGUST 1987 ZIUA INCIDENTULUI
Stăteam în curte și am văzut o furgonetă gri.
A oprit în curte, chiar lângă mine.
Era o doamnă brunetă.
A spus: „Sunt de la Protecția Copilului.”
Voia să vorbim. Am mers în birou, am tras două scaune,
eu, ea și Mary Haskins.
„Dle Barisone, vreau să vorbesc cu dra Gray.”
Eu stăteam în sala clubului.
Jur că eram acolo și am auzit cuvintele „abuz sexual”.
Îmi amintesc că am simțit că iau foc.
Parcă pusese cineva o lampă de sudură pe mine.
Tot corpul meu transpira și ardea.
Parcă mi-ar fi pus cineva o funie la gât și ar fi strâns-o.
Nu puteam respira.
Îmi amintesc că am luat telefonul. „Pe cine sun?”
„Poliția! Nu te ajută. Nimeni nu te va ajuta.”
Eram amețit, iar luminile făceau așa...
Mi-am pierdut echilibrul și...
Îmi amintesc că nu mai aveam echilibru, iar apoi s-a terminat.
Am auzit niște pietricele.
La început, mai încet.
Apoi, din ce în ce mai tare.
Am fugit imediat pe scări, să-l strig pe Rob.
A venit Michael.
Nu știu de ce a venit. Eu...
Nu mai vorbiserăm de câteva zile.
Rob a coborât cele două trepte ale verandei.
„Michael, ce vrei?”
El zicea: „Cum terminăm? Nu vreau război.”
Așa că m-am dus la el.
Iar el se holba la mine.
Ceva nu era în regulă.
Imediat, Michael a scos o armă
și a tras în mine. Bang, bang!
- 911. Adresa... - Am fost împușcată în inimă!
- Bine... - Westmill Drive, nr. 411...
- Westmill Drive... - Unde sunteți?
Pierd mult sânge. Michael Barisone m-a împușcat.
Nu te mai mișca!
- Alo? - Domnule?
Vine o ambulanță?
Am trimis poliția. Bine?
Eu mă ocupam de trafic.
Am fost anunțat că s-au tras focuri pe Westmill Road, nr. 411.
A fost stresant,
iar dispeceratul nu avea multe informații de oferit.
Am intrat pe alee, am deschis portiera
și am scos pistolul.
Dacă te miști, o să te omor!
- Mă înțelegi? - Sunt împușcată!
M-ați înțeles?
Am văzut un bărbat cu fața în jos și un bărbat deasupra lui, cu fața în jos.
Și o femeie la stânga lor.
care părea împușcată.
Am strigat: „Unde e trăgătorul?”
El e trăgătorul!
Aici!
Arma e sub el.
L-am răsturnat pe dl Barisone. Avea mâna sub corp.
Și era un pistol de 9 mm cu încărcătorul golit lângă mâna lui.
Am asigurat arma.
Apoi mi-am îndreptat atenția spre dra Kanarek.
Bandaje pentru piept!
Te-a împușcat doar o dată?
Era foarte palidă și nu vorbea.
M-a rugat s-o ajut.
La cum arăta, era un risc destul de mare
să nu supraviețuiască rănilor.
Când au venit mai mulți polițiști, l-am luat pe dl Barisone.
L-am așezat lângă o remorcă de grădinărit.
Așteptam medicul.
Când stătea acolo, sprijinit de remorcă,
se uita în depărtare
și repetat „Am avut o viață bună” de trei ori.
Eram la spital și habar nu aveam ce se întâmplase.
A venit un doctor și a spus
„Nu-i putem stabiliza tensiunea. Trebuie să...”
Am uitat ce mi-a spus, exact.
Mi-a spus că trebuie s-o opereze cât mai rapid.
Am înțeles cât era de grav.
Cred că asta era miercuri.
Am reușit s-o vedem și avea...
atâtea tuburi în gură și în nas, bandajele și...
Și nu știam ce să credem și dacă va scăpa.
Am deschis ochii.
Nu știam unde sunt. Deloc!
Am văzut tuburi ieșind din partea stângă a abdomenului
și am văzut aparate.
Erau aparate peste tot.
Atunci mi-am dat seama
că poate nu sunt în purgatoriu sau într-un loc de genul ăsta.
Poate că sunt în spital. Dar de ce nu-mi aminteam nimic?
De ce nu-mi aminteam cum am ajuns aici?
Mama a intrat zâmbind.
Mi-a spus că am fost operată,
că abia m-am trezit și că am fost în comă.
Și că vin și doctorii.
Începi să-ți amintești încet părți din ce s-a întâmplat.
Abia așteptam să ajung la proces și să depun mărturie.
Era un caz clar.
Ce putea merge prost?
Un olimpic american e acuzat de tentativă de omor.
A fost la Olimpiada din 2008, de la Beijing
și Sportivul de echitație internațional în 2009.
Poliția ancheta continuă.
M-am trezit.
Îmi amintesc că m-am uitat la braț.
Aveam ceva pe mână, de la umăr până la palmă.
N-o puteam îndoi. M-am uitat și m-am speriat.
„Îmi vreau avocatul!”
Cred că sunt cel mai bun în meseria mea.
Nu-mi fac reclamă.
Nu am un site.
Am doar 43 de ani în care am pus suflet în fiecare caz.
Îmi ocupă mintea și sufletul
și dau tot ce am.
În fiecare caz, viața cuiva este în mâinile mele.
Am mers la arestul din Morris County,
și m-au băgat într-o cameră.
Dintr-o dată, ușa s-a deschis
și a intrat Michael, târându-și picioarele.
Mi-a spus...
Nu-mi aminteam să fi fost acolo.
Cineva mi-a distrus viața și a făcut-o intenționat.
La început, nu eram sigur că îl cred,
dar a început să-mi spună despre femeia asta, Lauren Kanarek.
A început să mă atace pe Facebook.
Și mă tot ataca.
„Regele trebuie să moară, regina trebuie să moară, pregătiți armele.”
Ce om face așa ceva?
Ce ai de gând să ne faci?
Am sunat la federație, la poliție,
am vorbit cu șeful, cu detectivi, e-mailuri, telefoane,
Poliția din Washington Township.
Știu numărul pe de rost. E 908-876-3232.
Când decideam cum să abordez cazul lui Michael,
era clar că ar trebui să verific și alternativa psihiatrică.
Doar un procent mic dintre toți inculpații au folosit cu succes această apărare.
Această apărare susține că, la momentul crimei,
inculpatul nu știa că purtarea lui e greșită,
ca urmare a unei boli mintale grave.
...a fost invocată în doar 1% dintre cazurile penale.
Jeffrey Dahmer a pledat nebunia, dar jurații n-au fost de acord.
Deși a recunoscut că și-a mâncat victimele,
John Wayne Gacy a ucis 33 de copii. Jurații n-au acceptat apărarea lui.
De ce nu are succes această apărare?
Pentru că e rareori credibilă.
Chris Deininger e mintea juridică al echipei.
Baza invocării alienației mintale
e că aveai o boală mintală sau un defect la momentul comiterii faptei,
care te-a împiedicat să distingi binele de rău
sau să-ți controlezi purtarea.
Noi am susținut că Lauren Kanarek l-a scos din minți pe Michael Barisone.
La momentul comiterii faptei,
Michael era într-o stare de delir.
Ca urmare, nu poate răspunde pentru fapta sa.
O strategie rară, invocarea nebuniei,
susține că Lauren s-a folosit de social media ca să-l înnebunească.
Un bărbat de 50 de ani a avut o tulburare mintală.
Pare extrem de improbabil.
Ar putea fi condamnat la 60 de ani de închisoare.
Cine acceptă un asemenea caz?
Cine construiește o asemenea apărare?
Eu credeam că voi reuși.
Le mulțumesc juraților. Suntem gata să începem procesul
cu pledoariile de deschidere.
Bine, liniște pe platou!
Nu poți descrie presiunea, intensitatea pe care o simți.
Intru în sala de judecată
iar judecătorul îmi spune că e timpul să încep pledoaria.
E un moment cu adevărat unic în viața mea.
Mă ridic, merg la jurați
și spun primele cuvinte.
„Ajutor! Mă...”
„...tem pentru viața mea.”
„Cineva...”
„Oricine! Ajutați-mă!”
Așa a cerut Michael Barisone ajutor.
E o tragedie!
O tragedie că Lauren Kanarek a fost împușcată în acea zi.
Acestea fiind spuse,
mai există o tragedie.
Povestea tragică a lui Michael Barisone.
Orice om poate claca.
Povestea acestui caz
e povestea lui Lauren Kanarek și a iubitului ei
care au vrut să-l distrugă pe acest om și să-l înnebunească.
Mulțumesc, dle Bilinkas.
Dle Schellhorn?
Ar trebui să proiectez mai mult?
Sunt Chris Schellhorn, procuror-șef adjunct pe lângă parchetul Morris County.
O parte a rolului procurorului e să reprezinte victimele unor infracțiuni
și să ceară dreptate în numele lor.
Bună dimineața!
Vă mulțumesc că ați venit și că ați acceptat să fiți jurați.
E o presiune foarte mare pentru pledoaria de deschidere.
Trebuie să câștigi încrederea juraților
și trebuie să fii convingător.
Suntem la acest proces din cauza alegerii făcute de acuzat
pe 7 august 2019.
A ales să ia o armă, să o îndrepte spre Lauren și să tragă de două ori,
apoi să o îndrepte spre Rob și să tragă din nou.
Știam că suntem pregătiți
și aveam o teorie coerentă despre ce s-a întâmplat,
de ce a deschis focul,
ce s-a întâmplat între ei înainte să facă asta.
Acest bărbat, inculpatul, e cel judecat.
Veți auzi lucruri neplăcute
despre Lauren, Rob, Mary Haskins sau despre altcineva.
Dar nimic nu justifică faptul că a fost împușcată.
Analizând acuzațiile,
ne-am asigurat că avem suficiente probe
care să risipească orice îndoială.
Credeam că avem destule probe.
Pentru a invoca alienația mintală,
ai nevoie de un expert,
de un psihiatru care ți-a evaluat clientul.
Diagnosticul său va fi că împlinește condițiile legale.
Următorul martor.
Apărarea îl cheamă pe dr. Steven Simring.
Încercam să dovedesc că Lauren Kanarek avea un plan
ca să-l distrugă pe Michael Barisone.
Doctore, care este părerea
pe care v-ați format-o după ce ați studiat cazul?
Dl Barisone, în opinia mea, are două diagnostice.
Primul diagnostic este de tulburare delirantă.
Și al doilea diagnostic este de tulburare depresivă persistentă.
Dr. Simring a fost de acord
și a simțit că Michael Barisone
a fost împins până la limită de Lauren Kanarek
și că nu poate răspunde pentru faptele lui.
Când ai o tulburare delirantă, nu poți fi convins că te înșeli.
Iar el era convins
că Lauren Kanarek voia să-l anihileze
și a făcut tot ce a putut
să se protejeze împotriva acestei halucinații.
În ceea ce privește incidentul,
nu v-a putut oferii detalii...
Așa este. Nu mi-a dat detalii. Nici polițiștilor nu le-a dat.
Putea deosebi binele de rău?
La momentul incidentului, nu.
Michael Barisone nu-și amintește nimic.
E greu să convingi jurații.
Chiar poți să cedezi și să nu-ți mai amintești nimic?
Un medic a decis că a cedat.
Și am adus probe
de la oameni care au văzut cu ochii lor că Michael a cedat.
L-ai văzut pe Michael cedând
ca reacție la cele văzute pe rețelele sociale?
Devenise din ce în ce mai temător
mai dezorganizat și complet panicat.
Puteți descrie ce ați observat
în ultimele două sau trei zile
înainte de incident?
Cred că era într-o stare aproape catatonică.
Nu dormea, nu mânca...
Privirea lui era...
Toate procesele au suișuri și coborâșuri.
Fiecare zi este o luptă.
Singurul lucru care contează
este să câștigi războiul.
O chemăm pe Lauren Kanarek.
Bine, Lauren Kanarek.
Juri în fața lui Dumnezeu
că mărturia ta în fața Curții va fi...
Într-un caz normal, probele de început
încap într-un dosar subțire.
În acest caz aveam un dosar cu 30 sau 40 de DVD-uri.
Erau munți de mesaje.
Contul de Facebook al lui Lauren Kanarek, conținea 19.800 de pagini.
Dle Bilinkas, aveți întrebări?
- Bună ziua, dră Kanarek. - Bună ziua!
În ce privește contul de Facebook...
Postați zilnic câte ceva, nu?
Da.
Am petrecut peste 100 de ore
citindu-i toate postările.
Am simțit că o pot distruge.
„Ea doar distruge căsnicii.”
„E doar un gunoi. Pregătesc armele.”
Ați spus asta?
- Probabil. - „E timpul să mergem la război.”
Reveniți la postarea de mai devreme...
- Voi continua. Sunt multe. - Bine.
Eu și Ed am încercat
să scoatem în evidență un adevăr despre martoră
pe care ei îl ascundeau.
Îți amintești să fi spus lucruri precum: „Regele va fi ucis,
regina va fi sacrificată”?
Nu știu, sincer. Vorbeam despre un joc de șah.
Putea fi o analogie, dar...
Dar analogia era la adresa
lui Michael Barisone și a lui Mary Haskins?
Cu siguranță.
Ceea ce făcuse Lauren Kanarek
era suficient ca să înnebunească pe oricine.
Ai spus cuvinte de genul:
„Așa sunt eu. Atenție, sosesc”?
Am spus că da.
Așa sunt eu
Atenție, sosesc!
Cred că era un citat din Omul spectacol.
A fost un gest murdar să folosească ceva
care nu avea legătură cu crimele,
cu lupta sau cu ostilitatea.
Nu-mi amintesc de asta.
Am vorbit doar despre ce consideram că va fi util pentru jurați.
După ce am prezentat numeroase documente
în care am arătat că a spus ceva sau altceva,
i-am pus întrebarea cheie.
Ai plănuit să-l distrugi pe Michael Barisone?
La un moment dat, da.
Când a spus asta, am crezut că s-a terminat.
Doamnelor și domnilor, luăm o pauză. Vă rog, nu vorbiți despre caz.
Vă puteți retrage. Așteptați afară.
Cu asemenea întrebări și răspunsuri chiar începi să înțelegi
că existaseră eforturi concertate împotriva lui.
Bilinkas folosește un cuvânt pe care eu îl interpretez altfel.
Eu mă gândeam
că el mă hărțuia, el făcea bullying, el încerca să-mi distrugă viața.
Nu voiam să-l distrug. Voiam să se oprească.
Michael Barisone
a fost împins până peste limită
de Lauren Kanarek.
Este răul pur!
- Dle Schellhorn, statul are martori? - Da, dle judecător.
Teoria noastră de la proces că nu poți împușca pe cineva.
Și Michael Barisone a făcut un pas important
în încercarea de a o ucide pe Lauren Kanarek.
Acesta a fost țelul său.
Îl chemăm pe dr. Louis Schlesinger.
Bine, dr. Schlesinger.
În acest caz,
ați găsit dovezi de halucinații când l-ați examinat pe Michael Barisone?
Nu am găsit nicio dovadă.
Dr. Schlesinger nu a pus diagnosticul de tulburare delirantă.
Nu a găsit niciun indiciu.
Cred că mimează amnezia.
Susține că nu-și amintește doar comportamentul criminal.
În rest, memoria sa este excelentă. E o glumă?
Dacă ai memorie bună, ca el,
iar singurul lucru pe care îl uiți este comportamentul criminal,
e un semnal de alarmă.
L-au descris ca pe un sportiv olimpic
care a fost distrus.
De ce a ajuns așa?
Sigur e din vina lor.
Când îl cunoșteam noi, era așa.
Acum este așa.
Era un om distrus, care era atent când se uită jurații,
ca să se poarte ca un nebun,
iar când jurații nu se uitau, lua notițe.
La un moment dat, se vorbea despre o postare pe Twitter.
Michael a postat:
„Când ajungi la Olimpiadă, ai multă putere.”
„Pot face orice vreau.” A încurajat...
A scris pe Twitter că poate face orice vrea?
Ceva de genul ăsta. Parafrazez majoritatea lucrurilor.
Cum ați făcut și dv., oarecum. Da.
A primit un bilet de la Michael.
Michael, nebunul, care se dădea cu capul de masă...
Făcea tot felul de fețe,
dar era destul de conștient
și era suficient de ancorat în realitate
ca să-i scrie un bilet avocatului său.
„Să spui și asta.”
Ai fi surprinsă să afli
că Michael Barisone nu are cont de Twitter?
Nu e nebun în continuare. Nu asta susțineau.
Susținea că a fost nebun atunci.
Și de ce se poartă ca un nebun?
Îl vedeți pe dl Barisone?
Cred că Michael stă lângă avocatul său.
Deși arăta diferit când l-am văzut eu.
Când l-am văzut, era bine îngrijit arăta bine,
iar acum are părul lung și ciufulit.
Nu așa arăta când l-am văzut.
Se preface. Asistăm la un teatru.
Dacă nu-ți poți da seama,
n-ar trebui să fii într-un juriu, punct.
Cred că una dintre provocări era că lucrau împreună.
Locuiau pe aceeași proprietate.
Fiecare avea, poate, țeluri diferite.
La un moment dat, Michael Barisone ți-a trimis vreun mesaj
în care îți spunea că le va face viața grea dacă rămân?
„O să le fac viața atât de grea
încât vor implora să plece...
O să vezi. La asta chiar mă pricep.”
Da.
Lauren îl înnebunea pe Michael,
pentru că îl tot vorbea de rău
și l-a raportat la SafeSport.
Între timp, Michael Barisone și Mary Haskins
îi făceau asta lui Lauren.
AM NEVOIE DE TOȚI CEI CARE AU FOST SĂPAȚI
DE LAUREN, ROB ȘI TATĂL LUI LAUREN... FERMIERI, VETERINARI, ANTRENORI.
DE TOȚI.
O VOI INTERZICE PE VIAȚĂ ÎN CONCURSURI.
Tu sau inculpatul la un moment dat
ați depus o plângere la USEF în legătură cu Lauren Kanarek?
Da.
Am susținut în fața juraților că multe acțiuni
nu indicau faptul că ar fi fost speriat.
Își trimitea avocatul cu înștiințări false ca să o sperie.
Michael nu voia să înceapă evacuarea.
Voia s-o sperie să plece. Deci...
Noi nu am plecat pentru că nu puteam.
Sunau la alte grajduri și ne vorbeau de rău.
Grajdurile care voiau să accepte caii, m-au refuzat brusc.
Michael Barisone n-a încercat să-i spună lui Lauren
„Nu ești binevenită aici. Trebuie să pleci.”
În schimb, a încercat să o facă să plece prin metode ascunse.
Când n-a reușit, a recurs la violență.
Sunt teorii diferite pentru abordarea unui caz.
În unele cazuri, apelezi la început la dramatism.
În altele, îl păstrezi pentru final.
Vă rog să vă spuneți numele.
Ruth Pinnix Cox. Numele de familie e C-O-X.
Mulțumesc.
- Dr. Cox. Luați loc. - Mulțumesc.
Vă rugăm să vorbiți tare...
Dr. Cox avea un cal cu Mary Haskins Gray.
Calul se antrena cu Mary Haskins
pe proprietatea lui Michael Barisone.
Pe 4 august ați purtat o discuție cu acuzatul la grajdurile proprietății?
- Da, domnule. - V-a cerut ceva?
- Da. - Ce v-a cerut?
A vrut să vadă arma pe care o aveam în mașină.
Mai știți ce armă era?
Un Ruger de 9 mm.
V-ați temut să i-l dați în acel moment?
În niciun caz, domnule.
Dr. Cox i-a dat arma.
Era descărcată. Era în cutie.
Michael Barisone a pus pistolul în seif.
Asta a fost cu trei zile înainte de incident.
Asta poate fi un indicator că punea la cale crima
sau că se pregătea să o comită.
N-a fost o decizie de moment.
A fost un punct culminant.
Nu a fost o halucinație,
ci o reacție la faptul că nimeni nu primise ce-și dorea.
Situația s-a agravat pe 7 august,
când un asistent social de la Protecția Copilului
a venit la fermă.
La câteva minute, Michael Barisone s-a urcat în mașină
și a mers 800 m ca să discute cu Lauren,
fără să știe sau să înțeleagă de ce venise asistenta socială.
Veniserăți acolo pentru Michael Barisone?
Nu.
Asistenta socială fusese trimisă acolo
să verifice o plângere depusă la SafeSport
legată de posibila neglijare a copiilor lui Mary Haskins.
Când am făcut raportul,
SafeSport mă tot întrebau dacă sunt minori acolo.
Eu nu am copii.
Nu știu ce-a fost în capul lor sau de ce era important.
Plângerea mea avea legătură cu el.
Era vorba despre hărțuire, bullying și abuz de putere.
În timp ce Mary Haskins discuta cu asistenta socială,
el le-a întrerupt de trei ori.
A treia oară le-a spus
că are nevoie de birou.
Acolo se afla seiful în care era arma.
Propriul său expert a declarat că își amintea că a luat arma,
că a încărcat-o și că s-a urcat în mașină.
Deci vă amintiți că, la un moment dat,
în interviul cu Michael Barisone,
v-a spus că își amintea
că a luat arma din seif și s-a dus la ea?
- Da. - Știți că nu este în raport?
Nu mă uit acum, ca să irosesc timpul juraților.
Accept varianta dv.
A luat decizia conștientă să intre în birou,
să ia arma, să o încarce,
să o pună în buzunar, să o ascundă
și să meargă acolo, știind că acesta e sfârșitul.
Vom avea un spectacol prelungit azi cu pledoariile finale
din procesul lui Michael Barisone.
Să intre jurații.
Am o legătură cu jurații.
Cred că îmi apreciază pasiunea.
Putea inventa o poveste mai bună.
„Kanarek avea o armă. Am tras.”
„Mă bătuse măr.”
„Nu-mi amintesc” nu-l ajută deloc.
Ei cred că eu cred că Michael Barisone nu e vinovat.
Nu am niciun citat remarcabil.
N-am de gând să plâng.
Vă rog doar să țineți cont de fapte și să aplicați legea.
În pledoaria de închidere
le-am cerut să se bazeze pe dovezile prezentate și să-l găsească vinovat.
I-am rugat să aibă încredere.
Doar pornind de la faptul că acuzatul a folosit o armă letală,
puteți deduce că își propusese să ia o viață.
Atunci când a deschis seiful și a luat arma,
știa exact ce vrea să facă.
Ceea ce i-a făcut Lauren Kanarek a fost oribil!
Oribil!
Cine ar face tot ce au făcut Lauren Kanarek și Robert Goodwin?
Dl Bilinkas a tot repetat asta despre Lauren Kanarek. „Cine ar face așa ceva?”
Acuzatul i-a făcut
exact aceleași lucruri.
Michael Barisone era nebun la momentul incidentului.
Suferea de o tulburare mintală.
Nu există o tulburare de memorie în care cineva uită
doar momentul comiterii unei infracțiuni,
până după ce a comis fapta.
Planul lor era să-l distrugă pe Michael Barisone.
Nu vă lăsați folosiți!
Vă rog să nu dați un verdict
bazat pe simpatie, pe dezgust sau pe emoții.
Decideți că Michael Barisone e nevinovat!
Așa este drept și corect.
Vești de ultimă oră din New Jersey.
Avem verdictul.
Avem verdictul în cazul tentativei de omor
a lui Michael Barisone.
Michael Barisone află verdictul.
Jurații au deliberat câteva zile.
Presiunea era din ce în ce mai mare.
Nu știi cum vor reacționa jurații.
Cum le spun tuturor victimelor, eram încrezător în dovezile noastre,
dar orice e posibil atunci când cazul ajunge la deliberare.
Dle avocat, dle Barisone, jurații au trimis o notă acum zece minute
anunțând că au ajuns la un verdict în acest caz.
Eram convins că Michael ar putea face infarct.
N-am putut sta acolo.
Am plecat și m-am așezat pe scări cu capul pe mâini.
Momentul în care vine verdictul într-un caz e foarte stresant.
E și mai rău când jurații intră în sală,
iar soarta cazului este în mâinile lor.
Luați loc!
Dle prim-jurat, ridicați-vă!
Dle prim-jurat, jurații au ajuns la un verdict în acest caz?
Da.
La prima acuzație, de tentativă de omor asupra lui Lauren Kanarek,
care e verdictul?
Nevinovat pe motiv de nebunie.
La a doua acuzație...
Nici nu mai știu când am auzit verdictul
de nevinovat pe motive de nebunie.
Nu e nebunie temporară.
Dacă era temporar nebun, de ce venea zilnic la proces,
arătând ca un nebun?
Totul a fost un spectacol,
iar jurații au mușcat momeala.
Mulți discută despre felul în care se purta.
Eu cred că ar trebui să fie un actor de Oscar
ca să se poată purta așa timp de opt ore.
Mulți spun că s-a prefăcut.
Că l-am pus să se poarte așa sau așa.
Duceți-vă dracului! N-am făcut așa ceva!
Erau emoții umane pure.
Au anunțat verdictul prin boxe
la concursul din Florida.
Oamenii de la concurs aclamau și plângeau.
Hashtag Eliberați-l pe Michael!
Primeam mesaje că trebuie să văd comentariile.
Îmi trimiteau capturi de ecran.
Puțini oameni o susțineau.
Doamnelor și domnilor jurați, ați auzit verdictul citit de prim-jurat.
Acuzatul, dl Barisone, va fi internat.
Nu poți împușca pe cineva.
Cred că e valabil și acum.
Dintr-o perspectivă civilizată,
chiar dacă nu-ți plăcea de Lauren,
chiar dacă nu-ți plăcea ce face...
Îmi e foarte greu să mă împac cu gândul
că cineva poate susține că e în regulă s-o împuști.
Când ajungi la punctul limită, nu ucizi un om.
Îți dai demisia, divorțezi de soție,
dai copilul afară, te muți...
Toată lumea știe că nu ucizi un om pentru că te-a supărat.
VERDICTUL DE NEVINOVAT PE MOTIVE DE NEBUNIE
NU ÎNSEAMNĂ CĂ ACUZATUL E NEVINOVAT.
DETERMINĂ CĂ, DATORITĂ UNEI AFECȚIUNI MINTALE,
PERSOANA NU POATE RĂSPUNDE PENAL.
UN AN MAI TÂRZIU
În sfârșit, libertate!
Dreptate!
În sfârșit! Pentru toți!
Michael Barisone e un om liber!
- Mersi! - Bine.
- Du-te acasă! - O să mă îmbăt.
Eu nu.
După verdictul de nevinovat pe motiv de nebunie,
Michael a fost internat într-un spital psihiatric.
Medicii au făcut o evaluare amplă
și au decis că nu are o dizabilitate mintală
și că poate fi eliberat în comunitate.
Am fost la proces în fiecare zi.
Relația noastră a crescut.
Simțeam ceva unul pentru celălalt.
Verdictul a fost o ușurare uriașă.
Am știut că vom avea un viitor.
Eu sunt aici pentru că cineva a spus: „N-a fost vina lui. A cedat.”
Fie că am greșit cu ceva sau că n-am greșit cu nimic.
Indiferent de asta.
Am primit șansa la o nouă viață și o s-o trăiesc bine.
Stai!
Mulțumesc.
Bine, înainte!
Cum îți revii după asta?
A fost un drum lung,
un drum foarte lung și foarte greu, care nu se mai termină.
După ce două gloanțe îți colapsează plămânul,
corpul tău nu va mai fi la fel.
Nu cred că Michael Barisone e nebun. Nu cred deloc!
S-a întâmplat un lucru îngrozitor.
Cred că toți cei implicați au șansa
să încerce să-și refacă viața.
Toți îmi spun că mi-am recuperat viața. Nu!
Am pierdut enorm și am câștigat mult,
dar am rămas cu trauma, cu stigmatul...
Numele meu va avea un asterisc tot restul vieții.
Să vă arăt ceva.
Am tipărit totul. Absolut totul!
Doi TB de discuții tipărite.
Nu știu dacă sunt toate aici. Sunt importante.
Sunt mesaje pe care le-am tipărit.
Nu vă lăsați păcăliți de acești oameni.
Dacă vreți să vă arăt mesajele, vi le arăt.
Toată lumea îmi spune să las asta în urmă.
Nu pot să las asta în urmă.
E transcrierea unei discuții.
Doar aici am câteva sute de pagini.
Rob, unde e dr. Hassan...
Cum supraviețuiești după așa ceva?
Eu respectam legea și n-am avut nicio problemă în viața mea.
- A postat pagini întregi! - Michael...
Bea asta. Relaxează-te!
Ne ocupăm noi.
Credea că dau foc la grajduri?
Pe dracu'! N-o să apăr o postare pe care a inventat-o el?
E incredibil că jurații au ajuns la acest verdict.
Ea se tot uită la imagini.
Eu aș prefera să se oprească. E dureros.
Lauren Kanarek a depus mărturie la proces
și a declarat că și-a propus să-mi distrugă viața.
Lauren, ai încercat să mă distrugi și ai dat greș.
Dacă m-aș califica la Olimpiadă sau în finala Cupei Mondiale,
aș fi cea mai mare revenire din istorie.
- Michael Barisone! - Michael Barisone.
Ăsta e scopul meu.
Nu sunt genul de om care plânge într-un colț.
Orice s-ar întâmpla, eu voi rămâne în acest sport.
Dacă vrei să mă elimini, trebuie să mă ucizi, cum a încercat Michael.
MICHAEL ȘI LAUREN LE-AU OFERIT PRODUCĂTORILOR DOCUMENTE
CARE DETALIAZĂ RELAȚIA ÎNCORDATĂ.
MARY HASKINS GRAY ȘI JUSTIN HARDIN N-AU RĂSPUNS CERERII PENTRU INTERVIU.
PE 15 DECEMBRIE 2025,
MICHAEL BARISONE A FOST INTERZIS DE SAFESPORT.
ȘI NU POATE PARTICPA LA EVENIMENTELE USEF.
SAFESPORT A INVOCAT AGRESIUNEA SEXUALĂ ȘI ÎNCĂLCĂRI ALE REGULAMENTULUI.
DECIZIA POATE FI ATACATĂ.
UN REPREZENTAT AL LUI BARRISONE A DECLARAT:
„PRIN INTERDICȚIA PE VIAȚĂ A LUI BARISONE
CENTRUL PENTRU SPORT SIGUR I-A ÎNCĂLCAT DREPTURILE,
AȘA CUM A FĂCUT ȘI CU ALȚI SPORTIVI.
VOM ATACA DECIZIA ȘI ÎL VOM RĂZBUNA PE MICHAEL
CA SĂ-I REDĂM LOCUL ÎN LUMEA CĂLĂRIEI.
VOM APELA LA ARBITRAJ.”
CÂND A COMENTAT INTERDICȚIA LUI BARISONE, JON KANAREK A RĂSPUNS:
„...BARISONE A VRUT SĂ-MI UCIDĂ FIICA. A ÎMPUȘCAT-O DE APROAPE.
A STAT O LUNĂ LA TERAPIE INTENSIVĂ, LEGATĂ LA APARATE...
NIMENI N-AR TREBUI SĂ TREACĂ PRIN AȘA CEVA.”
Subtitrarea: Mihai Crăciun